Oficiālais Vēstnesis L 194 , 27/07/1999 Lpp. 0066 - 0067



Komisijas Lēmums (1999. gada 26. jūlijs) par dažiem aizsardzības pasākumiem attiecībā uz augļēdājsikspārņiem, suņiem un kaķiem, kuru izcelsme ir Malaizijā (pussala) un Austrālijā (izziņots ar dokumenta numuru C(1999) 2467) (dokuments attiecas uz EEZ) (1999/507/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri reglamentē veterināro pārbaužu organizēšanu dzīvniekiem, ko ieved Kopienā no trešām valstīm, un ar kuru groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Direktīvu 96/43/EK [2], un jo īpaši tās 18. panta 1. punktu, (1) tā kā galvenās dzīvnieku veselības prasības, kuras dalībvalstīm jāievēro, no trešām valstīm importējot suņus, kaķus un citus dzīvniekus, kas uzņēmīgi pret trakumsērgu, ir noteiktas ar Direktīvu 92/65/EEK [3]; tā kā tomēr veterinārā sertifikācija vēl nav saskaņota; (2) tā kā par fatāliem Hendra slimības un Nipah slimības gadījumiem cilvēkiem attiecīgi ziņojusi Austrālija un Malaizija; (3) tā kā Pteropus dzimtas augļēdājsikspārņi tiek uzskatīti par Hendra slimības dabīgiem nēsātājiem un iespējamiem Nipah slimības vīrusa rezervuāriem; tā kā, kaut arī šiem zīdītājiem nav vērojamas šo slimību klīniskās pazīmes, iespējams, tie nēsā vīrusu kopā ar neitralizējošām antivielām; (4) tā kā augļēdājsikspārņi tiek importēti no trešām valstīm neregulāri; tā kā tikmēr, kamēr nav pieņemtas Kopienas dzīvnieku veselības prasības augļēdājsikspārņu ievedumiem no trešām valstīm, būtu lietderīgi ieviest dažus aizsardzības pasākumus attiecībā uz Hendra un Nipah slimībām; (5) tā kā Hendra slimību var pārnēsāt kaķi, un suņi un kaķi var saslimt ar Nipah slimību; tā kā vīrusa iedarbība stimulē serokonversiju slimajos un atveseļojošos dzīvniekos, ko var noteikt ar laboratorijas testiem; (6) tā kā šīs zoonozes klātbūtne iepriekšminētajās valstīs var radīt draudus personām un pret slimībām uzņēmīgiem dzīvniekiem Kopienā; (7) tā kā ir nepieciešams pieņemt aizsardzības pasākumus Kopienas mērogā attiecībā uz augļēdājsikspārņu, suņu un kaķu ievedumiem no Malaizijas (pussala) un Austrālijas; (8) tā kā šis lēmums ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Pteropus dzimtas augļēdājsiskspārņu ievedumi no Malaizijas (pussalas) un Austrālijas ir aizliegti. 2. Atkāpjoties no 1. punkta un neskarot Padomes Direktīvas 92/65/EEK noteikumus, Pteropus dzimtas augļēdājsiskpārņus var ievest ar šādiem nosacījumiem: - dzīvnieku izcelsme ir nebrīvē uzturētās kolonijās, un - dzīvnieki ir bijuši izolēti karantīnas telpās ne mazāk kā 60 dienas, un - dzīvniekiem ir veikta seruma neitralizācija vai ELISA tests, kas apstiprināts, lai atklātu antivielas pret Hendra un Nipah vīrusiem, kas veikts laboratorijā, kuru šādām pārbaudēm apstiprinājušas kompetentās iestādes, izmantojot asins paraugus, kas ņemti divas reizes ar intervālu no 21 līdz 30 dienas; otrais paraugs ir ņemts ne vēlāk kā 10 dienas pirms eksporta, pārbaudēs ir iegūti negatīvi rezultāti. 2. pants 1. Suņu un kaķu imports no Malaizijas (pussalas) ir aizliegts. 2. Atkāpjoties no 1. punkta, suņus un kaķus var importēt ar šādiem nosacījumiem: - dzīvniekiem nav bijis kontakta ar cūkām pēdējo 60 dienu laikā pirms eksporta, un - dzīvnieki nav uzturējušies saimniecībās, kurās pēdējo 60 dienu laikā ir apstiprināti Nipah slimības gadījumi, un - dzīvniekiem veikts ELISA tests attiecībā uz IgM un IgG, kas veikts laboratorijā, kuru kompetentās veterinārās iestādes apstiprinājušas, lai atklātu antivielas pret Nipah vīrusu, izmantojot asins paraugus, kas ņemti ne vēlāk kā 10 dienas pirms eksporta, un iegūts negatīvs rezultāts. 3. pants 1. Kaķu imports no Austrālijas ir aizliegts. 2. Atkāpjoties no 1. punkta, kaķus var ievest ar šādiem nosacījumiem: - dzīvnieki nav uzturējušies saimniecībās, kurās pēdējo 60 dienu laikā ir apstiprināti Hendra slimības gadījumi, un - dzīvniekiem veikts ELISA tests attiecībā uz IgM un IgG laboratorijā, kuru kompetentās veterinārās iestādes apstiprinājušas, lai atklātu antivielas pret Hendra vīrusu, izmantojot asins paraugus, kas ņemti ne vēlāk kā 10 dienas pirms eksporta, un ir iegūts negatīvs rezultāts. 4. pants Dalībvalstis izdara tādus grozījumus pasākumos, ko tās piemēro attiecībā uz Malaiziju (pussala) un Austrāliju, lai tie saskanētu ar šo lēmumu. Dalībvalstis par tiem informē Komisiju. 5. pants Šis lēmums ir adresēts dalībvalstīm. Briselē, 1999. gada 26. jūlijā Komisijas vārdā — Komisijas loceklis Franz Fischler [1] OV L 268, 24.9.1991., 56. lpp. [2] OV L 162, 1.7.1996., 1. lpp. [3] OV L 268, 14.9.1992., 54. lpp. --------------------------------------------------